KOMENTE DHE REKOMANDIME 
MBI RAPORTIN E MONITORIMIT PËR  VITIN 2023  PËR KOMISIONERIN PËR MBROJTJEN NGA DISKRIMINIMI
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjate vitit 2023, Komisioneri për Mbrojtjen nga Diskriminimi ka ushtruar veprimtarinë e vet në funksion të politikës së programit: “Organizimi dhe ndërtimi i kapaciteteve të nevojshme për mirëfunksionimin e ZKMD, përafrimi dhe harmonizimi i legjislacionit në fushën e zbatimit të parimit të barazisë dhe mosdiskriminimit me legjislacionin e vendeve të tjera të bashkimit evropian, vendosja e marrëdhënieve dhe hartimi i marrëveshjeve  të bashkëpunimit me të gjithë aktorët  që ndikojnë në zbatimin e kërkesave ligjore në fushën e zbatimit të parimit të barazisë, nxitja dhe ndërgjegjësimi i komuniteteve që kanë interes të drejtpërdrejtë si dhe të gjithë shoqërisë mbi mundësitë e zbatimit të parimit të mësipërm, për të garantuar maksimalisht të drejtat dhe liritë themelore të njeriut.
Në funksion të realizimit të detyrave të mësipërme janë realizuar produktet si më poshtë:

1. Pritje, inspektime, prapesime, shpjegime dhe mendime me shkrim perpara gjykates dhe  procedurat e ekzekutimit te vendimeve te KMD, janë realizuar si numer 333 nga 340 të planifikuara, me nje kosto faktike prej 58.7 milion leke.
2. Qytetare të ndërgjegjësuar dhe punonjës të sektorit publik dhe privat, të trajnuar, janë realizuar si numër 2595 nga 2850 të planifikuara, me nje kosto faktike prej 4.5 milion leke.
II. Karakteristika kryesore të performancës së shpenzimeve
Në fund te vitit 2023, situata në lidhje me realizimin e shpenzimeve të buxhetit,  paraqitet si më poshte:

                                                                                         



      në 000/ lekë
	
	Emertimi
	Plani Vjetor 2023
	Fakti  Vjetor 2023
	% e realizimit

	1.
	Shpenzime per paga
	45 225
	44 701
	99%

	2.
	Shpenzime per sigurime shoqerore
	7 330
	7 075
	97%

	3.
	Shpenzime të tjera korrente
	12 250
	11 535
	94%

	4.
	Shpenzime Kapitale (F.brendsh)
	1 000
	690
	69%

	
	
	
	
	

	
	TOTALI
	65 805
	64 001
	97%


Ndërsa realizimi i shpenzimeve të programit paraqitet si më poshtë:











    në 000/ lekë
	
	Emërtimi
	Plani Vjetor 2023
	Fakti  Viti
2023
	% e realizimit

	
	
	Korrente 
	Investime
	Korrente
	Investime
	Korrente
	Investime

	1
	Planifikim menaxhim administrim 
	64 805
	1 000
	63 311
	690
	98%
	69%


Pra sic shikohet nga të dhënat e tabelës së mësipërme plani i shpenzimeve të buxhetit me financim të brendshem në total për këtë institucion vitin 2023, është realizuar në masën 97% të planit vjetor 2023. Ndërsa shpenzimet korrente janë realizuar në masën 98% të planit, shpenzimet për investime ne masen 69%.
Shpenzimet në zërin “Shpenzime personeli”, është realizuar ne perputhje me numrin e punonjësve të miratuar në strukturën e miratuar me Vendim Kuvendi, i cili për Vitin 2023 eshte realizuar per 34 punonjes sa numri i miratuar.

Shpenzimet e realizuara nga te ardhurat jashte limi jane realizuar per 2 338 mije lek.

III. Informacion mbi volumin dhe madhësinë e ndryshimit të buxhetit.
Për Buxhetin e Komisionerit Për Mbrojtjen nga Diskriminimi për vitin 2023, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

                                                                                        



      në 000/ lekë
	Programet
	Buxheti fillestar 2023
	Buxheti me ndryshime
	Diferenca

	
	(1)
	(2)
	(3=2-1)

	Planifikim, menaxhim, administrim
	55 930
	65 805
	9 875


Gjatë Vitit 2023 plani i buxhetit ka patur ndryshime për shkak të shtesës së fondeve nga akordimi i fondit për përdorim nga Fondi i Veçantë, si edhe nga Fondi i Kontigjences.
IV. Komente dhe rekomandime 

· Vlerësojmë respektimin afatit të paraqitjes së këtij raporti, të përcaktuar në udhëzimin nr. 14 datë 30.05.2023.
· Vemë në dukje që përmbajtja e relacionit si edhe anekseve përkatëse nuk është paraqitur sipas formateve të përcaktuara në Udhëzimin nr. 14 datë 30.05.2023 “Për procedurat standarte të monitorimit të buxhetit në njësitë e Qeverisjes Qendrore”. 

· Lidhur me përmirësimin e cilësisë së përmbajtjes së raportit të monitorimit rekomandojmë plotësimin e metejshëm të relacionit me shpjegimet dhe argumentet përkatëse lidhur me realizimin e produkteve. si edhe paraqitjen e anekseve të cilat duhet të gjenerohen nga sistemi AFMIS. 
· Në sistemin AFMIS, konstatojme gjithashtu se vlera faktike e produkteve nga ana sasiore ne anekset perkatese, nuk pasqyrohen, pra nuk janë rregjistruar në sistem, nga ana e ketij institucioni.

V. Publikimi
Raporti i Monitorimit për vitin 2023, është publikuar në faqen zyrtare të Komisionerit për Mbrojtjen nga Diskriminimi në linkun: https://www.kmd.al/raporte-finaciare/
